joelniklaus/EU_Wikipedias huggingface dataset:
Sanna Nielsen

Sana Viktorija Nilsen (Sanna Viktoria Nielsen; g. 1984 m. lapkričio 27 d.) – Švedijos dainininkė. 2001–2014 metų laikotarpyje septynis kartus dalyvavo Melodifestivalen konkurse. Septintuoju bandymu su daina „Undo“ laimėjo Melodifestivalen 2014 ir atstovavo Švedijai 2014 m. Eurovizijos dainų konkurse Kopenhagoje, Danijoje užėmė 3 vietą surinkusi 218 taškų. 2015 m. buvo viena iš vedėjų "Melodifestivalen".

Diskografija

Albumai 
 1996 – Silvertoner
 1997 – Min önskejul
 2006 – Nära mej, nära dej
 2007 – Sanna 11-22
 2008 – Stronger
 2011 – I'm in Love
 2012 – Vinternatten
 2013 – Min jul
 2014 – 16 bästa
 2014 – 7

Singlai 
 1996 – Till en fågel
 2001 – I går, i dag
 2003 – Hela världen för mig
 2005 – Du och jag mot världen (su Fredrik Kempe)
 2007 – Vågar du, vågar jag
 2008 – Empty Room
 2008 – Nobody Without You
 2008 – All I Want For Christmas (Sanna Nielsen, Shirley Clamp & Sonja Aldén)
 2008 – My Grown Up Christmas List (Sanna Nielsen, Shirley Clamp & Sonja Aldén)
 2009 – I Can Catch the Moon
 2010 – Devotion
 2010 – Part of Me
 2011 – I’m in Love
 2011 – Can’t Stop Love Tonight
 2012 – Viskar ömt mitt namn
 2014 – Undo
 2014 – Rainbow

Šaltiniai

Nuorodos 
 Oficiali svetainė

|-

Švedijos atlikėjai
Pop atlikėjai
Švedijos atstovai Eurovizijoje
Lena Headey

Lena Hedi (Lena Headey; g. 1973 m. spalio 3 d.) – anglų aktorė. Žinoma dėl vaidmenų fantastiniame filme „300“, televizijos serialuose „Terminatorius: Saros Konor kronikos“ bei „Sostų žaidimas“.

Biografija 
Gimė Bermuduose. Vaikystę praleido Burmuduose ir Hadersfilde. Kai Lenai buvo penkiolika, jai buvo diagnozuota depresija. Jos pirmoji pažintis su vaidyba buvo Shelley College koledže. Kai jai buvo septyniolika, viename vienkartiniame šou Lenos pasirodymas patraukė aktorių agento dėmesį ir jis paprašė jos nuotraukos bei suteikė jai perklausą. Galop ji gavo antraeilį vaidmenį 1992 m. dramoje „Waterland“.

Vėliau sekė vaidmenys tokiuose stambiuose filmuose kaip „The Remains of the Day“ (1993), „The Jungle Book“ (1994), „Onegin“ (1999)ir „Aberdeen“ (2000). XX a. 10-ajame dešimtmetyje atlikdama smulkius ir antraeilius vaidmenis, ji galiausiai sulaukė šlovės pelnydama pagrindinius vaidmenis tokiuose didelio biudžeto filmuose, kaip „Broliai grimai“ (2005), kur vaidino kartu su Matt Damon ir Heath Ledger, „300“ (2007), kuriame atliko Spartos karalienės Gorgo vaidmenį, bei „Raudonasis Baronas“ (2008).

Filmografija 
 Kinas
 1992: Waterland
 1993: The Summer House
 1993: Century
 1994: Rudyard Kipling’s The Jungle Book
 1995: The Grotesque
 1997: Face
 1997: Mrs Dalloway
 1998: The Man with Rain in His Shoes
 1999: Inside-Out
 1999: Onegin
 2000: Ropewalk
 2000: Gossip
 2000: Aberdeen
 2001: The Parole Officer
 2002: Anazapta
 2002: Possession
 2002: Ripley’s Game
 2003: The Actors
 2003: No Verbal Response
 2005: The Brothers Grimm
 2005: The Cave
 2005: Round About Five
 2005: Imagine Me & You
 2006: Vacancy
 2007: 300
 2007: The Contractor
 2007: St Trinian’s
 2008: The Broken
 2008: Raudonasis Baronas
 2008: Whore
 2009: The Devil’s Wedding
 2009: Laid to Rest
 2009: Tell Tale
 2010: Pete Smalls Is Dead
 2012: Dredas
 2013: The Purge
 2013: The Mortal Instruments: City of Bones

Nuorodos 

 

Jungtinės Karalystės aktoriai
Zdob şi Zdub

Zdob și Zdub – Moldovos muzikos grupė, susikūrusi Kišiniove. Grupė atstovavo Moldovai 2005 m. Eurovizijos dainų konkurse Kijeve, Ukrainoje, ir užėmė 6 vietą. 2011 metais dar kartą dalyvavo Eurovizijos konkurse Diuseldorfe, Vokietijoje, ir užėmė 12 vietą. 2022 metais grupė dar kartą dalyvaus Eurovizijoje, kuri vyks Italijos mieste Turine.

„Eurovizijos“ dainų konkursas 

2005 m. vasario 26 dieną grupė laimėjo šalies nacionalinę atranką atstovauti Moldovai 2005 m. Eurovizijos dainų konkurse su daina „Bunica Bate Doba“ (). Grupė užėmė antrąją vietą savo pusfinalyje ir patekusi į finalą, jame užėmė 6-ją vietą – tai antras geriausias pasiekimas konkurse iki šių dienų. 

2011 m. moldavų grupė antrą kartą pasirinkta atstovauti savo šaliai 2011 m. Eurovizijoje su daina „So Lucky“ (). Su šia daina grupė pusfinalyje užimdama 10-tąją vietą vos pateko į finalą, tačiau jame užėmė 12-tą vietą su 97 taškais.

2022 m. Moldovos televizijos paskirtos komisijos sprendimu, grupė buvo atrinkta atstovauti šaliai su daina „Trenulețul“ (). Grupė pasirodys pirmajame „Eurovizijos“ pusfinalyje, kuris vyks 2022 m. gegužės 10 dieną, pirmojoje jo dalyje.

Grupės istorija 

Susikūrė 1994 metais. Pirmaisiais formavimosi metais, grupės sudėtis nuolat kito ir jų kūrybos dainos daugiausiai buvo atliekamos rusų kalba.

1999 m. rugpjūčio 14 d., Zdob și Zdub dalyvavo MTV Rusijos organizuotame koncerte, vykusiame Raudonojoje aikštėje Maskvoje, su Rusijos grupėmis, tokiomis kaip Gorky Park ir IFK ir amerikiečių grupe Red Hot Chili Peppers.

Diskografija 
 1996 – Hardcore Moldovenesc
 1999 – Tabăra Noastră
 2000 – Remixes
 2001 – Agroromantica
 2003 – 450 de oi
 2006 – Ethnomecanica
 2010 – Белое Вино/Красное вино
 2012 – Basta Mafia!

Nuorodos 

 Oficiali svetainė

|-

Šaltiniai 

Moldovos dainininkai
Moldavijos atstovai Eurovizijoje
2005 m. Eurovizijos dalyviai
2011 m. Eurovizijos dalyviai
2022 m. Eurovizijos dalyviai
Boeing Model 1

Boeing Model 1 (taip pat žinomas kaip B & W Seaplane) – pirmasis Boeing kompanijos lėktuvas. Tai buvo vieno propelerinio variklio vandens lėktuvas. Jis buvo pažymėtas dizainerių William Boeing ir George Conrad Westervelt inicialais.

Šis lėktuvas buvo pastatytas 1916 m. ir pirmąjį skrydį atliko birželio 15 d. Iš viso buvo pastatyti 2 tokie lėktuvai. Pirmasis pavadintas „Bluebill“, antrasis – „Mallard“.

Abu šie lėktuvai buvo pasiūlyti įsigyti Jungtinių Valstijų karinėms jūrų pajėgoms, tačiau jos atsisakė. Tuomet kūrėjai šį lėktuvą pardavė Naujosios Zelandijos skrydžių mokyklai. Tai buvo pirmasis Boeing tarptautinis pardavimas.

1919 m. birželio 25 d. šis lėktuvas pakilo į 6 500 pėdų aukštį ir pasiekė tuometinį Naujosios Zelandijos aukščio rekordą.

Lėktuvas galėdavo pasiekti maksimalų 121 km/val greitį ir nuskristi 518 km.

Boeing orlaiviai
Boeing 737 MAX

Boeing 737 MAX – siaurafiuzeliažis, dviejų variklių „Boeing“ komercinis reaktyvinis lėktuvas. Šis naujas lėktuvo tipas yra patobulintas Boeing 737 šeimos variantas. Pagrindiniai patobulinimai: efektyvesni LEAP-1B varikliai, pakeisti sparnų galai ir pakeistas lėktuvo korpusas.

Pirmasis 737 MAX skrydis įvyko 2016 m. sausio 29 d., o pirmieji pristatymai  buvo numatomi 2017 m. – praėjus 50 metų po pirmojo Boeing 737 skrydžio. 2014 m. vasarį buvo užsakyti 1807 737 MAX lėktuvai. Pačios pirmosios 2011 m. 200 šių lėktuvų užsakė JAV avialinijos „Southwest Airlines“. 

FAA sertifikatą lėktuvas gavo 2017 m. kovo 9 d., o 2017 m. gegužės 16 d. Malindo Air avialinijoms buvo perduotas pirmasis MAX 8 lėktuvas. Pirmąjį komercinį skrydį šis lėktuvas įvykdė 2017 m. gegužės 22 d.

2019–2020 m. skrydžių draudimas 
2018-2019 metais įvyko 2 šio lėktuvo avarijos, per kurias žuvo visi lėktuve buvę keleiviai ir įgula. Šias katastrofas patyrė „Lion air“ ir „Ethiopian airlines“ orlaiviai. Po paskutinės avarijos, kuri įvyko 2019 m. kovo 10 d., „Boeing“ akcijų vertė krito, o praėjus dviem dienoms nuo katastrofos, 737 MAX lėktuvų skrydžius uždraudė beveik visas pasaulis (išskyrus JAV ir Kanadą). 

2019 m. kovo 13 d. visų šių modelių lėktuvų skrydžiai buvo uždrausti ir JAV. Tą pačią dieną „Boeing“, reaguodama į susidariusią situaciją, paskelbė rekomenduojanti JAV Federalinei aviacijos administracijai laikinai sustabdyti visų šių orlaivių skrydžius. Šių orlaivių pasaulyje tuo metu buvo 380. Kitą dieną kompanija pranešė laikinai sustabdanti naujų orlaivių tiekimą naujiems klientams.

Gruodžio 16 d. Federalinė aviacijos administracija paskelbė, kad šių orlaivių skrydžiai nebus atnaujinti iki 2020 metų, o „Boeing“ paskelbė nuo 2020 m. sausio sustabdanti naujų 737 MAX lėktuvų gamybą. 2020 m. gegužę kompanija atnaujino šių orlaivių gamybą sumažintu režimu.

Nuo 2020 m. birželio 29 iki liepos 1 d. Federalinės aviacijos administracijos ir „Boeing“ atstovai atliko kelis bandomuosius skrydžius siekiant ateityje atnaujinti 737 MAX lėktuvų naudojimą.

2020 m. rugpjūčio 19 d. „Boeing“ paskelbė gavusi pirmą 2020 metais 737 MAX užsakymą. Lenkijos aviakompanija „Enter Air“ užsakė 4 naujus 737 MAX lėktuvus.

2020 m. rugsėjo 30 d. bandomąjį 737 MAX skrydį atliko Federalinės aviacijos administracijos vadovas Stephen Dickson ir teigiamai atsiliepė apie orlaivio pakeitimus.

2020 m. lapkričio 18 d. Federalinės aviacijos administracija suteikė leidimą grąžinti šiuos orlaivius skrydžiams JAV, kai tik bus atlikti būtini techniniai pakeitimai. Po savaitės leidimus suteikė Europos aviacijos saugumo agentūra.

2020 m. gruodžio 9 d. pirmoji kompanija pasaulyje, atnaujinusi šių orlaivių naudojimą, tapo brazilų „Gol Transportes Aéreos“.

2021 m. sausio 7 d. kompanija pritarė Jungtinių Valstijų teisingumo departamento sprendimui sumokėti 2,5 milijardo dolerių baudą už sukčiavimą sertifikuojant Boeing 737 MAX orlaivį.

Variantai 
 737 MAX 7 – pakeis 737–700 ir 737-700ER
 737 MAX 8 – pakeis 737–800
 737 MAX 9 – pakeis 737-900ER
 737 MAX 10

Specifikacija 

Šaltiniai: 737 MAX specifikacija

Šaltiniai 

Boeing oro laineriai
Fenilketonurija

Fenilketonurija – paveldima medžiagų apykaitos liga, sukelianti silpnaprotystę. Ši reta autosominiu recesyviniu būdu paveldima liga atsiranda dėl amino rūgšties fenilalanino, gaunamo su maistu, apykaitos sutrikimo organizme. Fenilalaninas – viena iš pagrindinių baltymą sudarančių nepakeičiamų aminorūgščių, kuri gaunama su maistu. Ji randama visuose baltymuose ir kai kuriuose saldikliuose (aspartame). Ligą sukelia biocheminiai sutrikimai, kuriuos vaikas paveldi iš abiejų tėvų.

Požymiai 

Sergant šia liga trūksta fenilalaninhidroksilazės fermento, todėl amino rūgštis fenilalaninas nebepaverčiamas tirozinu ir kaupiasi organizme. Kadangi padidėjusiam fenilalanino kiekiui jautriausios yra smegenys, vyksta negrįžtami nervų sistemos pažeidimai: vystosi vidutinio ar sunkaus laipsnio protinis atsilikimas, kyla emocijų ir elgesio problemų. Visi naujagimiai per pirmas dvi paras yra ištiriami dėl šios ligos. Kraujyje nustačius padidėjusį fenilalaniną, naujagimiai pradedami gydyti nedelsiant, priešingu atveju tai trikdo normalų jų augimą ir smegenų vystymąsi. Liga progresuoja gana greitai: negydomo vaiko būklė labai pablogėja jau per pirmąjį jo gyvenimo pusmetį.

Gydymas 

Gydymo tikslas yra sumažinti fenilalanino, kuris įsisavinamas su maistu, gavimą naudojant specialią dietą. Fenilketonurija yra genetiškai paveldima medžiagų apykaitos liga, dėl kurios žmonės negali valgyti įprasto maisto. Ši dieta riboja natūralių baltymų vartojimą (kuriuose yra didelis fenilalanino kiekis) bei skiriami specialūs amino rūgščių mišiniai (bendram baltymų kiekiui organizme palaikyti). Tokios dietos privaloma kruopščiai laikytis visą gyvenimą, kai vartojami produktai, kuriuose nėra baltymų (nebaltyminiai makaronai, miltai, duona, sausainiai ir t. t.) ar jų yra labai mažai (vaisiai, daržovės, cukrus, augaliniai aliejai, medus). Visiškai vartoti negalima žuvies, mėsos, kiaušinių, sūrio, įvairių kruopų, ankštinių daržovių, šokolado, kakavos, saldiklių, miltinių produktų.

Nuo gimimo gydomų vaikų intelektas yra normalus, nors intelekto koeficientas būna kiek žemesnis nei tėvų ar bendraamžių.

Lietuvoje 

Fenilketonurija – viena dažniausiai Lietuvoje pasitaikančių medžiagų apykaitos ligų. Nuo 1975 m. Lietuvoje vykdomas visuotinis naujagimių tikrinimas norint laiku diagnozuoti šią ligą. Ją diagnozavus, šeima su vaiku nukreipiama į Žmogaus genetikos centrą, kur juos konsultuoja, detaliau ištiria ir paskiria tinkamą gydymą. Lietuvoje vidutiniškai fenilketonurija nustatoma vienam iš 9000 naujagimių. Valstybė pacientams (vaikams ir suaugusiems) kompensuoja specialiosios paskirties maisto produktus, nes gydymas brangus – apie 10 tūkst. litų trims mėnesiams. Maisto produktai turintys aspartamo ženklinami užrašu ,,Turi fenilalanino šaltinį“.

Šaltiniai

Nuorodos 

 Ligos. Fenilketonurija
 Fenilketonurija - kokia tai liga?
 Fenilketonurija sergančių vaikų psichinė sveikata

Medžiagų apykaitos sutrikimai
Firefly

„Firefly“ – JAV kosminio vesterno žanro draminis televizijos serialas, kurį sukūrė režisierius Joss Whedon. J. Whedon, kartu su Tim Minear, ėjo vykdančiojo prodiuserio pareigas. Serialo veiksmas vyksta 2517 metais, po žmonijos atvykimo į naują žvaigždžių sistemą, ir plėtojasi aplink Firefly klasės tipo erdvėlaivio „Serenity“ persimetėlių įgulą.

Seriale nagrinėjami grupelės žmonių, kurie kovėsi pilietiniame kare pralaiminčiųjų pusėje, ir kitų, kurie dabar bando pragyventi plačiai pasklidusios visuomenės pakraščiuose, gyvenimus. Šioje ateityje dvi išlikusios supervalstybės, JAV ir Kinija, susivienijo su tikslu įkurti centrinę federacinę vyriausybę, vadinamą Aljansu, o to pasekoje susiliejo abiejų šalių kultūros.

„Firefly“ premjera JAV įvyko „Fox“ tinklu 2002 m. rugsėjo 20 d. Gruodžio viduryje serialo „Firefly“ žiūrovų skaičius siekė 4,7 mln. Serialo transliavimas buvo nutrauktas parodžius 11 iš 14 pastatytų serijų. Nepaisant trumpo serialo gyvavimo eteryje laikotarpio, išleidus DVD pakuotes, pardavimai buvo itin geri, susibūrė didelė serialo gerbėjų bendruomenė. 2003 m. serialas pelnė Primetime Emmy Award apdovanojimą už specialiuosius efektus. Jau po serialo transliavimo nutraukimo atėjusi sėkmė paskatino J. Whedon ir „Universal Pictures“ pastatyti tęsinį filmo formate – „Serenity“.

„Firefly“ frančizė išsiplėtė ir į kitas medijas, kaip kad komiksus ir vaidmenų žaidimą.

Išnašos

Nuorodos 

 „Firefly“ tinklalapyje Internet Movie Database
 „Firefly“  tinklalapyje TV.com

JAV televizijos serialai
Mokslinės fantastikos serialai
Tusidė

Tusidė () – neveikiantis ugnikalnis (stratovulkanas) Čado šiaurėje, Tibesčio kalnuose. Iškilęs į 3315 m aukštį. Ugnikalnio pagrindas yra 90 km skersmens, kurį vainikuoja 14 km pločio Jirigės kaldera. Aktyviai veikia fumarolės, yra gana naujų lavos srautų. Šie srautai nusidriekę per 25 km į vakarus nuo ugnikalnio kalderos. Pietrytinėje Jirigės kalderos riboje yra jauna 8 km pločio, 1 km gylio Tru o Natrono kaldera.

Greta Tusidės masyvo stūkso Ehi Timio ir Ehi Soso ugnikalniai bei 1,5 km pločio Dun Kidimio krateris.

Nuorodos 
 Tarso Tusidė – Global Volcanism Program

Čado geografija
Afrikos ugnikalniai
Tibestis
Tarso Vunas

Tarso Vunas () – ugnikalnis Čado šiaurėje, Tibesčio kalnyno vakaruose. Tai stratovulkanas, iškylantis į 3100 m aukštį. Jį sudaro 14 x 18 km apimties kaldera, o ignimbrito požymių yra 15–35 km spinduliu aplink ją. Tarso Vunas yra įsikūręs ant prekambrinių skalūnų pagrindo. Nuo kalderos pakraštyje esančių ertmių aplink išsidriekę gan jauni lavos srautai. 5 km į vakarus nuo Tarso Vuno kalderos krašto yra Soboromo solfatarų laukas. Ten veikia fumarolės, kunkuliuoja verdančio vandens ir purvo balos (dėl medicininių savybių lankomos Tibesčio gyventojų).

Nuorodos 
 Tarso Vunas – Global Volcanism Program, Smithsonian Institution

Čado geografija
Afrikos ugnikalniai
Tibestis
Manusmriti

Manusmriti () arba Manava Dharmašastra (), Manaus įstatymai – senovės Indijos teisinis sąvadas, anksčiausia ir svarbiausia iš Dharmašastrų (smriti tekstų dalis).

Manusmriti akivaizdžiai remiasi Dharmasutromis ir Arthašastromis. Jos sukūrimas datuojamas tarp II a. pr. m. e. ir II a. m. e., teksto fiksacija vyko greičiausiai budizmo žlugimo Indijoje laikotarpiu, vėlyvuoju Kušanų laikotarpiu. Tekstą sudaro 2685 posmai. Apie pusė Manusmriti teksto, priskiriamo išminčiui Manui, atsikartoja „Mahabharatos“ 12 ir 13 dalyse (nežinoma, kuris kūrinys tekstus pasiskolino).

Manusmriti pateikta žmonių protėvio Manaus nurodymų, perduodamų rišiams (ypač Bhrigui), pavidalu. Kūrinys padalintas į 12 skyrių. Kalba eiliuota, paprastos gramatinės struktūros. Manusmriti aprašomos žmonių, atskirų kastų, pareigos, prievolės, socialinių santykių normos. Daug dėmesio skiriama dharmos konceptui, socialinių klasių, šeimos narių tarpusavio santykių, tradicijų perdavimo klausimams. Nors Manusmriti laikoma Indijos paprotinės teisės pagrindu, šis kūrinys labiau teorinis ir jo praktinis pritaikymas tikrovėje ribotas.

Manaus įstatymai atspindi senovės Indijoje vyravusias pažiūras. Šeimos turtas buvo laikomas bendru, bet faktiškai jį valdė šeimos galva – vyras. Žmona ir visi kiti didelės patriarchalinės šeimos nariai, kaip ir vergai, negalėjo turėti nuosavybės. Moteris visą gyvenimą buvo nuo ko nors priklausoma: vaikystėje – nuo tėvo, jaunystėje – nuo vyro, jam mirus – nuo sūnų. Santuoka prilyginta sandėriui – vyras pirkdavo žmoną ir ji tapdavo jo nuosavybe. Vyras galėjo turėti kelias žmonas, išsiskirti, neištikimai žmonai grėsė mirties bausmė. Manaus įstatymuose nustatyta, kad nuosavybė įgyjama paveldint, perkant, užkariaujant, lupikaujant, užsidirbant, gaunant išmaldą, dovaną ar randant. Viena pagrindinių nuosavybės rūšių buvo žemė. Manusmriti pabrėžiama brahmanų luomo viršenybė ir išskirtinumas.

Apie VIII–X a. Manusmriti komentarus sukūrė Bharučis bei Medhatithis.

Manusmriti buvo vienas pirmųjų tekstų, kurį iš sanskrito išvertė europiečiai. Pirmąjį Manusmriti vertimą 1794 m. išleido William Jones. Britai siekė išvertę Manusmriti perprasti indų paprotinę teisę. Friedrich Nietzsche Manusmriti įvardino kaip itin dvasingą ir kilnų kūrinį, aukštinantį tobulybę. Tuo tarpu nemažai žemųjų kastų atstovų, dalitų, feminisčių, liberalų kritikavo Manusmriti dėl socialinės nelygybės įtvirtinimo.

Šaltiniai

Nuorodos 
 Manusmriti angliškas vertimas (G. Buhler)
 Manusmriti rusiškas vertimas (С. Д. Эльманович) 

Hinduizmo šventieji tekstai
Istoriniai teisės šaltiniai
John Mayer

John Clayton Mayer (g. 1977 m. spalio 16 d.) – amerikietis atlikėjas, prodiuseris. Gimė Bridžporte, Konektikute, užaugo Ferfilde, studijavo Berklio muzikos koledže. Pirmieji du albumai „Room for Squares“ (2001 m.) ir „Heavier Things“ (2003 m.) sulaukė didelio pasisekimo ir buvo įvertinti kaip multiplatininiai. Jo hitas „Your Body is a Wonderland“ laimėjo atlikėjui pirmąjį Grammy apdovanojimą. Vėliau Mayer laimėjo dar šešis Grammy apdovanojimus.

Mayer karjerą pradėjo grodamas daugiausiai akustinį roką, bet vėliau grojęs su tokiais atlikėjais kaip B. B. King, Buddy Guy ir Eric Clapton transformavo savo stilių į artimesnį bliuzui. To pasekoje, 2005 metais, įkūrė grupę „John Mayer Trio“ su bosistu Pino Palladino ir būgnininku Steve Jordan.

2013 metais John Mayer išleido savo šeštąjį solinį albumą „Paradise Valley“, o 2021 metais „Sob Rock“.

Diskografija 
 Room for Squares (2001 m.)
 Heavier Things (2003 m.)
 Continuum (2006 m.)
 Battle Studies (2009 m.)
 Born and Raised (2012 m.)
 Paradise Valley (2013 m.)
 The Search for Everything (2017 m.)

JAV dainininkai
JAV muzikai
Gitaristai
Justinas Pikūnas

Justinas Pikūnas (1921 m. sausio 7 d. Miroslave, Alytaus apskritis – 2018 m. balandžio 26 d. Haiku, Havajai, JAV) – Lietuvos psichologas, filosofijos mokslų daktaras, profesorius, visuomenės veikėjas.

Biografija 
1940 m. baigė Marijampolės marijonų gimnaziją. 1941–1943 m. studijavo Vytauto Didžiojo universiteto Filosofijos fakultete. 1944 m. rugsėjo mėn. kartu su broliu Stasiu pasitraukė iš Lietuvos. Nuo 1945 m. tęsė studijas Miuncheno universitete, kur 1949 m. už disertaciją „Pažinimo telkimas Šėlerio darbuose, atsižvelgiant į neracionalius faktorius“ suteiktas filosofijos daktaro laipsnis. 1949–1950 m. tobulinosi Sorbonos universitete ir Politikos mokslų institute Paryžiuje.

1950 m. gruodžio mėn. išvyko į JAV. 1951–1989 m. gyveno Detroite, o išėjęs į pensiją, – jo priemiestyje. Nuo 1951 m. iki pensijos (1987 m.) dirbo Detroito universitete: dėstė psichologiją, nuo 1956 m. docentas, nuo 1961 m. profesorius, psichologijos katedros vedėjas. 1953 m. sukonstravo grafoskopinę skalę, apie kurią 1955 m. skaitė paskaitą Detroito mokslų akademijoje. Skaitė paskaitų per radiją ir televiziją. 1954 m. tarptautiniame psichologų kongrese Monrealyje atstovavo Detroito universitetą. Nuo 1992 m. rudens dirbo vizituojančiu profesoriu Vytauto Didžiojo universitete Kaune.

Visuomeninė veikla 
Be plataus profesinio-pedagoginio bei mokslinio darbo, priklausė apie 30 įvairių organizacijų, draugijų, sambūrių. 1947–1949 m. Vokietijoje buvo studentų ateitininkų sąjungos pirmininkas, 1947–1951 m. Kęstučio korporacijos pirmininkas, 1949–1950 m. „Pax Romana“ vykdomojo komiteto narys. 1961 m. išrinktas Lietuvių katalikų mokslo akademijos nariu akademiku.  1977 m. išrinktas Lituanistikos instituto tikruoju nariu. 1978–1980 m. Amerikos lietuvių katalikų federacijos pirmininkas. 1990–1992 m. Mičigano tarybos „Amerikiečiai už Lietuvos laisvę“ kūrėjas ir tarybos narys. Amerikos psichologų sąjungos narys, Mičigano mokslų akademijos narys. 1998 m. viena iš naujai atrastųjų žvaigždžių pavadinta Justino Pikūno vardu.

Įvertinimas 
 2000 m. DLK Gedimino 5 laipsnio ordinas 
 2002 m. Lietuvos psichologų sąjungos garbės narys

Šaltiniai

Literatūra 
 Mokslo ir idealo keliu / Aldona Vasiliauskienė. – Kaunas: Pasaulio lietuvių kultūros, mokslo ir švietimo centras, 2001. – 381 p.: iliustr. – ISBN 9986-418-18-6

Ateitininkai
Lietuvos psichologai
JAV psichologai
JAV lietuviai
Lietuvių katalikų mokslo akademijos akademikai
VDU dėstytojai
Redvulfas

Redvulfas (, m. 844 m.) – Nortumbrijos karalius (844 m.), galimas Osberto ir Elos I giminaitis.

Biografija 

Redvulfui pavyko kurį tai laiką užgrobti valdžią Nortumbrijoje, 844 metais nuvertus Etelredą II. Nuo jo trumpo valdymo išliko net keliolika monetų. Tačiau netrukus jis buvo nužudytas mūšyje su vikingais.

Literatūra 
 Higham, N.J. The Kingdom of Northumbria AD 350–1100. – Stroud: Sutton, 1993. – ISBN 0-86299-730-5
 Yorke, Barbara Kings and Kingdoms of early Anglo-Saxon England. – London: Seaby, 1990. – ISBN 1-85264-027-8
 Kirby, D.P. The Earliest English Kings. – London: Unwin Hyman, 1991. – ISBN 0-04-445691-3

Nuorodos 
 

Anglosaksoniškų karalysčių karaliai
Svefbertas

Svefbertas () – Esekso karalius (715–738 m.).
Svechardo sūnus, Svefbertas tapo Esekso karaliumi ir Selredo bendravaldžiu. 738 metais jis mirė.

Nuorodos

Literatūra 
 Michael Lapidge, John Blair, Simon Keynes, Donald Scragg (Hrsg.): The Blackwell Encyclopaedia of Anglo-Saxon England. Wiley-Blackwell, Oxford u.a. 2001, ISBN 978-0-631-22492-1.
 John Cannon, Anne Hargreaves: The Kings and Queens of Britain, Oxford University Press, Oxford 2009 (2. überarb. Aufl.), ISBN 978-0-19-955922-0, S. 27.

Anglosaksoniškų karalysčių karaliai
Ruslanas Alechno

Ruslanas Fiodorovičius Alechno (, ; g. 1981 m. spalio 14 d. Babruiske, Baltarusijos TSR, TSRS, dabar Baltarusija) – Rusijos ir Baltarusijos dainininkas, labiausiai išpopuliarėjęs po pergalės realybės šou Narodnyj Artist-2 ().

2005 metais išleido debiutinį albumą „Rano ili pozdno“ (Рано или поздно). 2008 m. atstovavo Baltarusijai Eurovizijos dainų konkurse. Su daina „Hasta la Vista“ pusfinalyje surinko 27 taškus ir užėmė 17 vietą.

Diskografija 
 2005 – Rano ili pozdno (Рано или поздно)
 2008 – Hasta la Vista
 2013 – Nasledije (Наследие)

Nuorodos 

 Oficiali svetainė (rusų k.)

|-

Baltarusijos atlikėjai
Rusijos atlikėjai
Pop atlikėjai
Baltarusijos atstovai Eurovizijoje
2008 m. Eurovizijos dalyviai
Niekieno žemė (1962 filmas)

Niekieno žemė () – 1962 m. Italijoje sukurta nespalvota karinė drama, kurioje pagrindinį vaidmenį sukūrė britų aktorius Rodžeris Mūras. Filme taip pat vaidino jo gyvenimo draugė ir būsimoji žmona Luisa Mattioli.

Pagrindiniai aktoriai 
 Aktorius – vaidmuo
Roger Moore – Enzo Pratis
 Pascale Petit – Džiudita
 Luisa Mattioli – Germana
 Aroldo Tieri – Tasonis
 Frank Villard – De Rosis
 Memmo carotenuto – vairuotojas

Turinys 

1943–ieji metai, Italija. Prasidėjęs sąjungininkų puolimas vis daugiau gyventojų įtikina, kad karas jau pralaimėtas ir belieka sulaukti priešo kariuomenės, kuri reikš ramesnį gyvenimą.

Aštuonetas italų nedideliu sunkvežimiu keliauja netoli fronto linijos, tikėdamiesi paslapčia atsidurti nacių nebekontroliuojamoje teritorijoje. Kadangi kelionės dieną pavojingos, jie apsistoja apleistame name, kad naktį galėtų vėl tęsti kelionę. Netrukus jų būrį papildo italų armijos kareivis Enzo, keliaujantis atostogų, tačiau, dar nakčiai neatėjus, į namą užklysta vokiečiai. Nors italų dokumentai tvarkingi, netrukus viskas virsta pavojingu psichologiniu žaidimu, mat vokiečių karininkas įsitikinęs, kad jo paniškai bijanti Džiudita yra žydė, tuo tarpu mergina iš tiesų nekenčia vokiečių, nes šie nužudė jos jaunesnį brolį. Ateina naktis ir karininkas neleidžia keleiviams išvykti, kol mergina neateis pas jį ir neprisipažins. Frontui vis labiau artėjant, kiti keleiviai ima spausti Džiuditą nusileisti vokiečio reikalavimui...

1962 filmai
Italijos filmai
Prancūzijos filmai
Kariniai filmai
Dramos
TSRS-V10

TSRS-V10 – () – tarybinis pusstandžio tipo dirižablis, pastatytas Dolgoprudne įsikūrusioje „Dolgoprudno mokslinėje-gamybinėje įmonėje“. Nedidelis dirižablis, kurio tūris tik 3600 m³, buvo skirtas įgulos mokymams ir treniruotėms.

Istorija 
„TSRS-V10“ buvo pastatytas 1937 m. Pirmasis skrydis įvyko 1938 m. sausio 14 d. ir truko 2 val. Dirižablio įgulai vadovavo V. Ustinovičius.

1938 m. rugpjūčio 6 d. iš Leningrado į Dolgoprudną atskrido dirižablis „TSRS-V8“, kuriam reikėjo techninio aptarnavimo elinge. Kad atlaisvinti vietą elinge, „TSRS-V10“ buvo išsiųstas bandomajam-treniruočių skrydžiui. Karštą dieną saulėje įkaitusį ir išsiplėtusį vandenilį turėjo išleisti apsauginiai vožtuvai, bet būnant žemėje nuo jų nebuvo nuimti dangteliai.

1 200 m aukštyje trūko dirižablio apvalkalas ir orlaivis pradėjo leistis. Dirižablio vadas E. Opmanas sustabdė variklius ir įsakė išmesti balastą. M. Vasilevskis ir I. Žeglovas iššoko su parašiutais, bet jie neišsiskleidė dėl mažo aukščio.

„TSRS-V10“ nukrito Beskudnikovo apylinkėse. Visa įgula žuvo.

„TSRS-V10“ įgula 
 E. Opmanas – dirižablio vadas
 L. Krestovas – inžinierius
 I. Žeglovas – vyriausiasis mechanikas
 V. Platonovas – mechanikas
 V. Sidorovas – radistas
 M. Vasilevskis – vado padėjėjas
 S. Nikitinas – pilotas

Įgulos nariai palaidoti rugpjūčio 9 d. Novodevičės kapinėse.

Literatūra 
 „Priskristų nors iki miško…“ (laikraščio straipsnis, 1988 m.) (rus.)
 Apie dirižablio „TSRS-V10“ katastrofą (žuvusiųjų biografijos, 1938 m.) (rus.)
 Обухович В. А., Кульбака С. П. Дирижабли на войне. – М.: ACT, 2000. – ISBN 5-17-001637-9

Nuorodos 
 „TSRS-V10“ nuotraukos

Dirižabliai
Vainatrakio kapinės

Vainatrakio kapinės – naujos veikiančios kapinės Vainatrakyje, Rokų seniūnijoje (Kauno raj., paribyje su Prienų raj.), už 18 km į pietus nuo Kauno centro. Užimamas bendras plotas – 40 ha. Kapines eksploatuoja Kauno miesto savivaldybės įmonė „Kapinių priežiūra".

Pasiekiamos vykstant rajoniniais keliais  arba , kuriuose yra pastatyti informaciniai ženklai. Kapinės oficialiai atidarytos 2014 m. kovo 25 d., pašventinus simbolinį akmenį jų prieigose. Aptvertoje kapinių teritorijoje jau buvo įrengti vartai, pastatyti atliekų konteineriai, biotualetas, nutiesti takai, supilta keliolika kapų. Įrengtas naujas privažiavimo kelias. Kapines supa atviri dirbami laukai.

Artimiausios gyvenvietės: Rokai, Vainatrakis (Rokų sen.), Vainatrakis (Taurakiemio sen.), Patamulšėlis, Raželiai, Girininkai.

Kapinių plėtra 
Vainatrakio kapinės įkurtos stingant laidojimo vietų veikiančiose Kauno kapinėse. Anksčiau pagrindinė kauniškių laidojimo vieta buvo Karmėlavos kapinės. Vietos paieška naujoms Kauno kapinėms užtruko apie 15 metų, daug laiko prarasta teismuose vykstant ginčams su žemės savininkais, todėl Kauno miesto savivaldybė mirusius miestiečius leido laidoti ir Kauno rajone esančiose Ledos kapinėse pagal susitarimą tarp miesto ir rajono savivaldybių. Vainatrakio kapinėms skirtas 40 hektarų žemės sklypas – didžiausias, kokį leidžia įstatymas. Šių kapinių mirusiems Kauno ir rajono gyventojams laidoti užteks maždaug šimtmečiui. Jos taps didžiausiomis Kauno kapinėmis.

Planuojama, jog suformuotame pirmajame vieno hektaro ploto laidojimo kvartale per ateinančius kelerius metus amžinojo poilsio atguls 4-5 tūkstančiai mirusiųjų. Ateityje greta esančiuose suformuotuose sklypuose bus galima įrengti kolumbariumą, administracines patalpas, automobilių stovėjimo aikštelę, pasodinti želdinius, plėsti kapinių infrastruktūrą atsižvelgiant į gyventojų poreikius.

2019 m. išskirta atskira teritorija Naminių gyvūnų kapinėms.

Istorija 
Šioje vietovėje Vainatrakio kaimas įsikūrė apie XIII a. Gyvenvietė buvo strategiškai svarbi visam kraštui. Apie 200 m į šiaurę nuo naujųjų kapinių laukuose išsaugotame gojelyje išlikę senkapiai, tarpukaryje statytas Lietuvos katalikiškojo jaunimo sąjungos (pavasarininkų) akmeninis paminklas, datuotas 1925 m. Ant skirtingų paminklo pusių išlikę įmūrytos plokštės su patriotiškais užrašais: „LKJS Vainatrakio kuopos atminčiai, Dievui ir Tėvynei 1925-12-26“, „Vilnius mūsų buvo ir bus“ (tarpukariu Vilnius buvo atplėštas nuo Lietuvos), „Katalikais gimėm, katalikais ir mirsim“. Kapinaitėse dar išlikę čia stovėjusios medinės koplyčios pamatų akmenys, kaltiniai vartai su kryžiumi, buvusios tvoros betoniniai stulpai.

Kaimo teritorija viduramžiais driekėsi kryžiuočių karo kelias, o ant netoliese esančio Vainatrakio piliakalnio buvo degami laužai, kurie pranešdavo apie pavojų Kauno pilies gynėjams.

Šaltiniai

Nuorodos 

 Vainatrakio kapinių atidarymas

Kauno rajono kapinės
Besšijama

Besšijama () – buvęs miestas Japonijoje, Šikoku salos šiaurinėje dalyje, Ehimės prefektūroje; nuo 2003 m. Nijihamos miesto dalis. Įsikūręs kalnuotoje vietovėje, daugiau nei 1000 m aukštyje, prie Dozano upės. Seniau Besšijama buvo svarbus kalnakasybos centras – nuo 1690 ir 1973 m. eksploatuota Besši vario kasykla, taip pat kastas auksas, piritai. Iškasenos geležinkeliu buvo išgabenamos per Nijihamos uostą.

Savo laiko Besšijamoje gyveno virš 10 tūkst. gyventojų, bet uždarius kasyklas gyventojų skaičius ėmė sparčiai mažėti (2003 m. – 277). Dabar veikia Nijigamos medicinos centras.

Šaltiniai 

Japonijos miestai
Arietė iš nykštukų šalies

Arietė iš nykštukų šalies (, ) – 2010 m. japonų animacinis fantastinis filmas, kurio režisierius Hiromasa Yonebayashi. Scenarijų filmui parašė Hayao Miyazaki ir Keiko Niwa. Filmas remiasi anglų knygų vaikams rašytojos Mary Norton kūrinio „The Borrowers“ motyvais. Filme pasakojama apie tai, kaip mažyčiai žmogučiai paslapčia gyvena tipiškame žmonių gyvenamame name, skolindamiesi jų pragyvenimui būtinų daiktų. Filmas sukurtas studijoje „Studio Ghibli“.

Siužetas 

Pasakojama apie mažyčių žmogučių šeimyną, paslapčia gyvenančią tipiškame kitos šeimos name. Jie skolinasi įprasčiausius dalykus, kad susikurtų savo jaukius namus. Kaip ir visi maži žmogučiai, Arietė, atkakli 14-metė, slepiasi, nesirodo niekam akyse, išskyrus tuos rizikingus atvejus, kai reikia išlįsti iš po grindų ir „pasiskolinti“ šiek tiek menkų atsargų, tokių kaip cukraus gabalėlių iš savo šeimininkų žmonių. Bet pagyventi į tuos namus atvykęs dvylikametis žmonių berniukas Šo vieną naktį aptinka paslaptingąją namiškę. Tarp jų užsimezga graži draugystė. Tačiau, jei kas tai pastebėtų, Arietės šeima būtų išginti iš namų, ir jiems grėstų didelis pavojus.

Atsiliepimai 
Filmas „Arietė iš nykštukų šalies“ susilaukė itin gerų įvertinimų, daugiausia pagyrų teko piešimo stiliui ir muzikai. Tinklalapiai Rotten Tomatoes ir Metacritic atitinkamai filmą įvertino 94 % ir 80 balų iš 100.

„Arietė iš nykštukų šalies“ taip pat tapo pelningiausiu 2010 m. Japonijos filmu, surinkusiu apie 9,25 mlrd. jenų pajamų, o pasauliniu mastu – per 145 mln. JAV dolerių. 34-uoiuose Japonijos kino akademijos apdovanojimuose filmui atiteko metų animacijos apdovanojimas.

Išnašos 

2010 filmai
Anime
2014 m. Malaizijos Grand Prix

2014 m. Malaizijos Grand Prix – antrosios 2014 m. Formulės 1 sezono lenktynės. Jos vyko kovo 28-30 dienomis. Tai buvo 16-tas Malaizijos GP.

Prieš lenktynes tylos minute buvo pagerbti dingusio Malaizijos oro linijų skrydžio 370 įgula ir keleiviai.

Kvalifikacija 

Pastabos
 – Valtteri Bottas gavo 3 starto pozicijų baudą dėl trukdymo Daniel Ricciardo kvalifikacijos metu.

Lenktynės

Čempionato įskaitos 

Lenktynininkų įskaita

Komandų įskaita

 Pastabos: pateikti tik penki geriausi rezultatai.

Šaltiniai 

Formulės 1 Grand Prix
2014 sporte
Keorlas

Keorlas (; m. 625) – Mersijos karalius (606 – apie 625 m.). Tikėtina, Kinemundo sūnus ir Kreodo anūkas.

606 metais Keorlas tapo karaliumi, pakeitęs Mersijos soste sėdėjusį Pybą. Keorlas minimas kronikose tik jo dukros Kinesburgos santuokos su Edvinu kontekste, busimu Nortumbrijos karaliumi, kuris slapstėsi pas jį ištrėmimo metu.

Apie 625 metus Keorlas mirė ir sostą paveldėjo Penda, galimas jo pusbrolis.

Išnašos

Nuorodos 
 Keorlas

Literatūra 
 Steven Basset (Hrsg.): The Origins of Anglo-Saxon Kingdoms, Leicester University Press, Leicester 1989, ISBN 0-7185-1317-7.
 Nicholas Brooks: „The Formation of the Mercian Kingdom“ in: Steven Basset (Hrsg.): The Origins of Anglo-Saxon Kingdoms, Leicester University Press, Leicester 1989, ISBN 0-7185-1317-7.
 Wendy Davies: „Annals and the Origins of Mercia“ in Ann Dornier: Mercian Studies. Leicester University Press, Leicester 1977, ISBN 0-7185-1148-4.
 Ann Dornier: Mercian Studies. Leicester University Press, Leicester 1977, ISBN 0-7185-1148-4.
 David Dumville: "The Anglian Collection of Royal Genealogies and Regnal Lists. " in: Anglo Saxon England 5 (1976), p. 23-50
 Nicholas J. Higham: The Kingdom of Northumbria. AD 350–1100. Sutton, Stroud 1993, ISBN 0-86299-730-5.
 D. P. Kirby: The Earliest English Kings. Unwin Hyman, London 1991, ISBN 0-04-445691-3.
 Frank M. Stenton: Anglo-Saxon England. 3. Aufl., Oxford University Press, Oxford 1971, ISBN 0-19-280139-2.
 Ian W. Walker: Mercia and the Making of England. Sutton, Stroud 2000 ISBN 0-7509-2131-5
 Barbara Yorke: Kings and Kingdoms of Early Anglo-Saxon England. Seaby, London 1990, ISBN 1-85264-027-8.
 Bede’s Ecclesiastical History of the English People, B. Colgrave & R.A.B. Mynors (Hrsg.), Clarendon, Oxford 1969, ISBN 0-19-822202-5.

Mersijos karaliai
F-16 Fighting Falcon

General Dynamics F-16 Fighting Falcon – vieno variklio universalios kovos naikintuvas, sukurtas JAV įmonės „General Dynamics“. Nuo naudojimo pradžios 1978 m. iš viso yra pagaminta daugiau nei 4500 vienetų. 1993 m. „General Dynamics“ visas lėktuvo gaminimo teises pardavė įmonei „Lockheed Corporation“, kuri po poros metų tapo „Lockheed Martin“.

Charakteristikos

Šaltiniai 

Naikintuvai
Monoplanai
Vidursparniai
4 kartos naikintuvai
Garliavos evangelikų liuteronų bažnyčia

Garliavos evangelikų liuteronų bažnyčia – mūrinė evangelikų liuteronų bažnyčia, esanti Kauno rajone, Garliavoje, Vytauto g. 99. Bažnyčia neveikianti, joje įsikūrusi dizaino studija, architektų biuras, įrengta ekspozicijų erdvė.

Istorija 

1818 m. Garliavoje buvo įsteigta liuteronų parapija ir pastatyta pirmoji medinė bažnyčia. Mūrinė bažnyčia pastatyta apie 1860-1870 m. Bažnyčia buvusi su bokštu, kuriame kabojo du variniai didžiuliai varpai. Vidaus interjerą puošė didelis ir prabangus šviestuvas, patogūs suolai, altoriaus įranga. Pirmojo pasaulinio karo metais bažnyčia nukentėjo. Buvo sunaikinti bokštas, stogas, langai, durys. 1937 m. inžinierius Antanas Gruodis parengė bažnyčios bokšto atstatymo projektą. Pagrindinio fasado ašyje smaile užbaigtas keturkampis bokštas, kurio aukštis apie 25 m. Tarpukario metais bažnyčia buvo atstatyta, čia vyko sakralinė veikla.

Po Antrojo pasaulinio karo bažnyčia buvo išdraskyta, išgrobstyta. Sovietiniais metais maldos namai buvo paversti kailių ir odų apdirbimo dirbtuvėmis. Atgavus Nepriklausomybę, smarkiai apleista bažnyčia buvo grąžinta evangelikų liuteronų bendruomenei, tačiau sakralinė veikla joje neatsigavo. Tąkart ekspertai suskaičiavo, kad pastato rekonstrukcijai reikėtų maždaug 3 mln. litų. Liuteronams tokia pinigų suma pasirodė neįkandama, todėl jie nusprendė bažnyčią parduoti. Kulto pastatas atsidūrė verslininkų rankose. Be kitų planų, buvo numatyta čia įkurti naktinį klubą, piceriją. Bažnyčia pakeitė daugybę savininkų, buvo tapusi anstolių kontoros taikiniu. Nors ir buvo pradėta remontuoti, ilgainiui ji liko paramstyta senais pastoliais, apsupta šiukšlynų.

2022 m. atnaujintoje bažnyčioje įsikūrė dizaino studija ir architektų biuras.

Paveldo objektas  

2005 m. balandžio 18 d. objektas buvo įregistruotas į Nekilnojamųjų kultūros vertybių registrą (unik. kodas ). Nors bažnyčia pripažinta kultūros vertybe, pastato paskirtis yra komercinė, ir paveldo saugotojai nėra nustatę didelių veiklos apribojimų. Saugotini yra: pastato tūris, bokštas, šlaitinis stogas, medinės gegnės, arkinės nišos, piliastrai, karnizai, betoninė fasado apdaila. Anot paminklosaugininkų, pastatas gali būti naudojamas įvairioms paskirtims, svarbiausia, kad šventovėje būtų išsaugota jos erdvė.

Architektūra 

Bažnyčios pastatas yra daugiakampio formos plano, vieno aukšto su bokštu. Pastato tūrį formuoja vienanavė, stačiakampio plano bažnyčios erdvė, kiek žemesnė penkiasienė presbiterija ir keturkampio plano bokštas. Pagrindinis įėjimas iš rytinės pusės (nuo Vytauto g.), šalutinis - iš vakarinės.

Galerija

Šaltiniai

Nuorodos 

 Kauno rajono bažnyčios - Garliavos evangelikų liuteronų bažnyčia 
 Garliavos evangelikų liuteronų bažnyčia (miestai.net)

Garliava
Lietuvos evangelikų liuteronų bažnyčios
Kauno rajono bažnyčios
Kentvinas

Kentvinas (, m. 686 m.) – Vesekso karalius (676–685 m.), Kinegilso sūnus.

Biografija 
Kentvinui, tikėtina, pavyko atstatyti Vesekso vienybę, nors pasak Bedos, Kentvino valdymo laikotarpis truko dešimtmetį, kada teritoriją valdė smulkūs karaliai, ir savo pasakojime iškart nuo Kenevalo pereina prie Kedvalo.

Kentvilas tęsė Kenvalo pradėtas kovas su britais. Atlaikęs pergalę prieš kornoulcus 682 metais, jis užgrobė Devoną ir nustūmė britus prie pat jūros. Kai kurie šaltiniai teigia, kad didelę gyvenimo dalį Kentvinas liko pagonis, bet po to krikštijosi, tapo bažnyčios globėju ir nuėjo į vienuolyną, kur atsisakė sosto. Tikėtina, jo sosto išsižadėjimas buvo susietas su Kedvalos troškimu patekti valdžion. Yra ir kita nuomonė, kad Kedvala nuvertė Kentviną nuo sosto.

Šaltiniai

Literatūra 
 Англосаксонские хроники
 Beda «Церковная история народа англов»
 Yorke, Barbara Kings and Kingdoms of early Anglo-Saxon England – London: Seaby, 1990. ISBN 1-85264-027-8
 Kirby, D.P. The Earliest English Kings – London: Unwin Hyman, 1991. – ISBN 0-04-445691-3

Nuorodos 
 Vesekso karalių geneologinis medis 
 
 ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»

Vesekso karaliai
Totorių sąsiauris

Totorių sąsiauris () – sąsiauris tarp Eurazijos žemyno ir Sachalino salos. Per Nevelskio sąsiaurį, Amūro limaną ir Sachalino įlanką jungia Ochotsko jūrą ir Japonijos jūrą.

Fizinė geografinė charakteristika 
Ilgis 663 km, plotis pietinėje dalyje iki 324 km, šiaurinėje dalyje – iki 40 km, siauriausioje vietoje (Nevelskio sąsiauris) – 7,3 km. Sekliausia vieta farvateryje – 8 m.

Totorių sąsiauris yra šalčiausia Japonijos jūros dalis. Žiemą čia susidaro ir laikosi virš 90 % Japonijos jūros ledo. Pagal daugiamečių stebėjimų duomenis pietinėje dalyje ledų laikotarpis trunka 40–80 d., o šiaurinėje dalyje – 140–170 d. Ledo storis gali siekti 1,5 m.

Projektai 
Stalino valdymo metais buvo pradėta realizuoti Sachalino geležinkelio tunelio idėją, tačiau projektas liko nepabaigtas. Buvo kurtas ir projektas sujungti žemyną su Sachalinu damba, kuri turėjo susilpninti šaltosios Primorės srovės įtaką ir pagerinti Primorės krašto rytų klimatą.

1968 m. pradėta statyti Vostočno uostą neužšąlančiame Vrangelio užutėkyje, ir projektas buvo atidėtas.

Etimologija 

X–XVIII a. žodžiu tartars daugelyje Europos kalbų vadino ne tik totorius (Kazanės, Krymo ar Sibiro), bet ir daug kitų tiurkiškų Eurazijos tautų, gyvenusių ne tik prie Juodosios jūros ir į vakarus nuo Uralo kalnų, bet ir rytus nuo Uralo iki Sachalino, Kurilų ir Kamčiatkos.

Totorių sąsiaurio uostai 
 Sovetskaja Gavanė
 Vaninas
 Sachalino Aleksandrovskas
 Nevelskas
 Cholmskas
 De-Kastris
 Šachtiorskas
 Uglegorskas

Nuorodas 

Ochotsko jūra
Japonijos jūra
Sąsiauriai
Nathan Söderblom

Larsas Olofas Džonatanas (Natanas) Sederblomas (Lars Olof Jonathan Söderblom; g. 1886 m. sausio 15 d. – m. 1931 m. liepos 21 d.) – Švedijos liuteronų dvasininkas, Upsalos arkivyskupas, Nobelio taikos premijos laureatas (1930 m.).

Biografija 
Gimė vidurio Švedijoje, Jevleborgo lėne, Sederhamno savivaldybėje, Trenės (Trönö) kaime. Augo atsidavusių krikščionių šeimoje. 1883 m. įstojo į Upsalos universitetą, studijavo teologiją. Buvo išvykęs į JAV. 1893 m. tapo kunigu. 1912 m. Sederblomas tapo Leipcigo universiteto religijotyros profesoriumi, bet 1914 m. grįžo į Švediją, kur paskirtas Upsalos arkivyskupu (aukščiausiu Švedijos liuteronų bažnyčios hierarchu). Buvo ekumenizmo ne tik tarp krikščionių, bet tarp visų pasaulio religijų šalininkas. Už tarpreliginio dialogo skatinimą 1930 m. apdovanotas Nobelio taikos premija.

1931 m. mirė Upsaloje, palaidotas Upsalos katedroje.

Natanas Sederblomas taip pat laikomas vienu idėjinių religijos fenomenologijos pradininkų. Jis laikomas vienų iš pirmųjų, iškėlusių mintį, kad religijos pagrindas yra ne antgamtiškas dievas, o šventybė. Kritikavo tuomečius antropologinius, sociologinius, istorinius požiūrius į religiją ir teigė, kad religija yra atskiras, dvasinis objektas, kuris neredukuotinas. Atmetė religijotyros ir teologijos priešpriešą, teigdamas, kad religijų tyrinėjimas yra šventybės siekis. Religijos pradmenis teigė esant unikaliame, kiekviename žmoguje glūdinčiame religiniame jausme. Religingą žmogų apibrėžė kaip tą, kuriam kažkas esti šventa.

Arkivyskupai
Švedijos asmenybės
Teologai
Vecha

Vecha () – pagonių anglų vadas ir Rytų Anglijos karalystės įkūrėjas VI аmžiaus vidury.

Ankstyvieji šaltiniai Vechą identifikuoja kaip Vufingų dinastijos narį. Nieko apie jo valdymą nežinoma. Pagal Textus Roffensis, Vecha buvo Vilchamo, kuris gyveno tarp V–VI amžiaus, sūnus. Yra galimybė, kad būtent jo tėvas Vilchamas atvyko į Britaniją, į Linkolnšyro grafystės teritoriją, o Vecha buvo tas, kuris pradėjo puolimą prieš kaimynines britų valstybes Kair-Lerioną ir Kair-Ventą.

Literatūra 
 
 
 
 
 
 
 
 Fitzpatrick-Matthews, Keith. «The 'Anglian Collection' of Royal Genealogies.» (2006). 13 Nov. 2006 <http://www.kmatthews.org.uk>.
 
 
 

Anglosaksoniškų karalysčių karaliai
Lior Narkis

Lior Narkis (; g. 1976 m. lapkričio 8 d. Holone, Izraelyje) – Izraelio dainininkas.

Gimęs irakiečio David Narkis ir serbės Hanna Narkis šeimoje. Laisvai kalba ne tik hebrajų, bet ir serbų ir prancūzų kalbomis.

2003 metais laimėjo Izraelio atranką į 48-ąjį „Eurovizijos“ dainų konkursą su daina „Millim la’ahava“, kurios autoriai yra Yossiego Gispana ir Yoniego Rohe’a. Konkurse buvo pristatyta anglų kalbos versija – „Words For Love“, kuri užėmė 19 vietą. Tais pačiais metais pasirodė dainininko albumas „Milim La’Ahava“.

Diskografija

Albumai 
 1992: Tfilat chayay
 2000: Rak itakh
 2001: Ze mehalev
 2003: Milim la’ahava ()
 2005: Hatoul re’hov
 2008: Etéte la’n shanim

Singlai 
 Lekhol Ekhad Yesh
 Words for Love ()

Nuorodos 
 Oficiali svetainė

|-

Izraelio atlikėjai
Izraelio atstovai Eurovizijoje
2003 m. Eurovizijos dalyviai
Džabal ad Dukhanas

Džabal ad Dukhanas (, dar vadinamas Dūmų kalnu) – kalva Bahreine, Pietų muchafazoje. Jos aukštis 134 m virš jūros lygio, tai aukščiausias taškas šalyje. Taip jis vadinamas dėl miglos, kuri supa kalvą drėgnomis dienomis. Netoli kalvos yra daug urvų.

Išnašos 

Azijos kalnai
Bahreino geografija
Karaliaus Fahdo tiltas

Karaliaus Fahdo tiltas () jungia Saudo Arabiją ir Bahreino Karalystę Bahreino įlankoje. Tiltas buvo sukurtas norint pagerinti ryšius tarp abiejų šalių. Jis buvo pradėtas statyti 1981 m. ir baigtas per 5 metus.

Tiltas yra 25 km ilgio, 23 m pločio. 2010 m. paskaičiuota, jog kasdien šiuo tiltu važiuoja 25 104 transporto priemonės ir 52 450 keleivių.

2010 m. buvo pradėti tilto plėtros darbai. Planuojama išplėsti eismo juostas iki 18 į abi puses. Tam skirta 5,8 milijono JAV dolerių.

Tiltai
Saudo Arabija
Bahreinas
Palangos arena

Palangos sporto arena – universalus daugiafunkcis sporto kompleksas Palangoje.

Arena atidaryta 2014 m. balandžio 11-12 dienomis 3x3 krepšinio atrankos į pasaulio čempionatą ir NKL čempionato finalinio etapo varžybomis. Arenoje įrengtos išstumiamos žiūrovų tribūnos, treniruoklių salės, persirengimo kambariai, pagalbinės patalpos. Joje savo namų rungtynes nuo 2018 metų Nacionalinėje krepšinio lygoje žaidžia Palangos Kuršiai. 

Šalia arenos yra Palangos centrinis stadionas.

Šaltiniai 

Palanga
Lietuvos sporto arenos
Swine

„Swine“ – amerikiečių atlikėjos Lady Gaga daina iš trečiojo studijinio albumo „Artpop“, išleisto 2013 m. Dainos tekstą parašė pati atlikėja, Paul „DJ White Shadow“ Blair, Nick Monson ir Dino Zisis, o prodiusavo Lady Gaga, Blair, Nick Monson ir Dino Zisis. Kūrinys Pietų Korėjoje debiutavo 88 vietoje, pardavus 2,430 dainų kopijų. JAV Billboard Dance/Electronic Songs daina pasiekė 23 vietą.

Koncertai
2013 metų rugpjūtį, Lady Gaga išleido vienos minutės trukmės dainos fragmentą, kuris skambėjo festuvalyje iTunes Festival. Vėliau atlikėja į savo socialinio tinklalapio paskirą Twitter'yje patalpino nuotrauką, po kuria parašė: "REHEARSAL PIC #SWINEFEST #GETREADYTOSQUEAL." (liet. nuotrauka iš repeticijos). Lady Gaga pirmą kartą šią dainą gyvai atliko iTunes festivalyje, kuris buvo transliuojamas tiesiogiai, Londone, 2014 metų rugsėjo 1 dieną.  Pasirodymo metu, atlikėjos šokėjai vilkėjo kiaulės (angl. Swine) kaukes ir jie purškė dažus ant specialių paveikslų ir ant žiūrovų, esančių auditorijoje.

2014 metų kovo mėnėsį. SXSW festivalyje, Teksase, Lady Gaga atliko dainą "Swine".  Pasirodymo metu, britų meninnkė Millie Brown, gėrė specialų žalią ir juodą skystį, kurį vėliau išvėmė ant atlikėjos.

Top

Savaitės Top

Šaltiniai 

Lady Gaga dainos
Šridevi

Šridevi Kapūr (; g. 1963 m. rugpjūčio 13 d. – 2018 m. vasario 24 d.) – Indijos aktorė, Bolivudo „žvaigždė“, bharat natjam šokėja.

Gimė kaip Šri Ama Janger Ajapan pietų Indijos Tamilnado valstijoje, Šivakašio mieste. Vaikystėje vaidino tamilų, malajalių ir telugų filmuose, 1971 m. už vaidmenį filme „Poombatta“ (ml.പൂമ്പാറ്റ, liet. Drugys) gavo Keralos valstybinį filmų apdovanojimą už geriausią vaiko vaidmenį. 1975 m. Šridevi debiutavo Bolivude, filme Julie. Nepaisant to, toliau ji daugiausia vaidino Pietų Indijos kine, 1981 m. už vaidmenį filme Meendum Kokila buvo apdovanota „Filmfare“ geriausios tamilų filmų aktorės apdovanojimu, o kitais metais gavo tokį patį Tamilnado filmų apdovanojimą už vaidmenį filme Moondram Pirai.

Šridevi Bolivude įsitvirtino po vaidmens 1979 m. filme Solva Sawan, o vaidmenys filmuose Tohfa, Nagina, Mr. India suteikė jai „superžvaigždės“ statusą. Jos „gyvatės šokis“ filme Nagina bei šokis šlapiu sariu ir Čarlio Čaplino imitacija filme Mr. India tapo vienais ikoniškiausių Šridevi pasirodymų. 1990 m. ji gavo Filmfare apdovanojimą kaip geriausia aktorė už vaidmenį filme ChaalBaaz. Kiti žymūs to laikotarpio jos filmai buvo Chandni, Khuda Gawah (hindi), Kshana Kshanam (telugų). 1997 m. Šridevi suvaidino paskutiniame savo filme Judaai. Po to ji ištekėjo už režisieriaus Bonei Kapūro ir savo karjerą kine sustabdė. 2012 m. Šridevi grįžo į ekranus kaip pagrindinė filmo English Vinglish veikėja.

2018 m. mirė nelaimingo atsitikimo metu (paskendo vonioje) viešbutyje Dubajuje.

2013 m. Šridevi buvo apdovanota Indijos valstybiniu „Padmašri“ apdovanojimu.

Nuorodos 
 IMDB profilis
 Šridevi „Gyvatės šokis“ filme Nagina

Indijos aktoriai
Vieningoji lyga

VTB vieningoji lyga () – tarptautinė krepšinio lyga, įkurta 2008 m. Nuo 2014 m. sezono ši lyga yra pagrindinė Rusijos krepšinio lyga. Lyga sukurta norint suburti Rytų ir Šiaurės Europos krepšinio komandas. Lygą remia VTB Bankas.

Įkūrus lygą 2008 m. prie jos prisijungė komandos ne tik iš Rusijos, bet Estijos, Latvijos ir Lietuvos. Vėliau lygą papildė Ukrainos, Kazachstano, Suomijos, Lenkijos, Baltarusijos ir Čekijos komandos. Nuo 2022 m. sezono lygoje yra 10 komandų.

Nuorodos 
 Oficiali lygos svetainė
 

Krepšinio lygos